
	Õigusakti eelnõu muudatusettepanekud

	Kahes veerus esitatud Euroopa Parlamendi muudatusettepanekud

Välja jäetav tekst on märgistatud vasakpoolses veerus paksus kaldkirjas. Teksti asendamine on märgistatud mõlemas veerus paksus kaldkirjas. Uus tekst on märgistatud parempoolses veerus paksus kaldkirjas.

Iga muudatusettepaneku päise esimene ja teine rida osutavad läbivaadatava õigusakti eelnõu asjaomasele tekstiosale. Kui muudatusettepanek puudutab kehtivat õigusakti, mida õigusakti eelnõus soovitakse muuta, märgitakse päises lisaks kolmandale reale viide kehtivale õigusaktile ja neljandale reale viide muudetavale sättele.

Konsolideeritud tekstina esitatud Euroopa Parlamendi muudatusettepanekud

Uued tekstiosad on märgistatud paksus kaldkirjas. Välja jäetud tekstiosad on tähistatud sümboliga ▌ või läbi kriipsutatud. Teksti asendamise puhul on uus tekst märgistatud paksus kaldkirjas ja asendatav tekst kustutatud või läbi kriipsutatud. 
Erandina ei tähistata teenistuste tehtud puhtalt tehnilist laadi muudatusi lõpliku teksti vormistamiseks.

EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatavad kaitse-, majandamis- ja kontrollimeetmed, muudetakse Euroopa Parlamendi ja nõukogu määrust (EL) 2019/1241 ja nõukogu määrust (EÜ) nr 1224/2009 ning tunnistatakse kehtetuks nõukogu määrus (EMÜ) nr 1899/85 ja määrus (EL) nr 1236/2010
(COM(2023)0362 – C9‑0221/2023 – 2023/0206(COD))
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2023)0362),
–	võttes arvesse Euroopa Liidu toimimise lepingu artikli 294 lõiget 2 ja artikli 43 lõiget 2, mille alusel komisjon esitas ettepaneku Euroopa Parlamendile (C9‑0221/2023),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse Euroopa Majandus- ja Sotsiaalkomitee 20. septembri 2023. aasta arvamust[footnoteRef:1], [1:  Euroopa Liidu Teatajas seni avaldamata.] 

–	võttes arvesse kodukorra artiklit 59,
–	võttes arvesse kalanduskomisjoni raportit (A9‑0000/2023),
1.	võtab vastu allpool toodud esimese lugemise seisukoha;
2.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
3.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu määrus</DocAmend>
<Article>Artikkel 1 – lõige 2</Article>
	

	Komisjoni ettepanek
	Muudatusettepanek

	2.	Käesoleva määruse kohaldamine ei piira kohustuste täitmist, mis on sätestatud kehtivates kalandussektorit käsitlevates määrustes, eelkõige Euroopa Parlamendi ja nõukogu määruses (EL) 2017/240342 ning nõukogu määrustes (EÜ) nr 1005/200843 ja (EÜ) nr 1224/2009.
	(Ei puuduta eestikeelset versiooni.)	 

	__________________
	 

	42 Euroopa Parlamendi ja nõukogu 12. detsembri 2017. aasta määrus (EL) 2017/2403, milles käsitletakse välispüügilaevastike jätkusuutlikku majandamist ja millega tunnistatakse kehtetuks nõukogu määrus (EÜ) nr 1006/2008 (ELT L 347, 28.12.2017, lk 81).
	 

	43 Nõukogu 29. septembri 2008. aasta määrus (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999 (ELT L 286, 29.10.2008, lk 1).
	 


Or. <Original>{EN}en</Original>
</Amend>
<Amend>Muudatusettepanek		<NumAm>2</NumAm>
<DocAmend>Ettepanek võtta vastu määrus</DocAmend>
<Article>Artikkel 11 – pealkiri</Article>
	

	Komisjoni ettepanek
	Muudatusettepanek

	Prügi meres ja kaotatud püügivahendite tagasitoomine
	Prügi meres ja kaotatud püügivahendite tagasitoomine


Or. <Original>{EN}en</Original>
</Amend>
<Amend>Muudatusettepanek		<NumAm>3</NumAm>
<DocAmend>Ettepanek võtta vastu määrus</DocAmend>
<Article>Artikkel 11 – lõige 1</Article>
	

	Komisjoni ettepanek
	Muudatusettepanek

	1.	Liidu kalalaevade kaptenitel on kooskõlas MARPOLi konventsiooni V lisaga („Laevade põhjustatava prügireostuse vältimise reeglid“) keelatud püügivahendeid tahtlikult maha jätta või kõrvale heita ning heita merre Euroopa Parlamendi ja nõukogu direktiivis (EL) 2019/88348 määratletud laevajäätmeid.
	1.	Liidu kalalaevade kaptenitel on kooskõlas MARPOLi konventsiooni V lisaga („Laevade põhjustatava prügireostuse vältimise reeglid“) õiguslik kohustus tagada, et nende laevad ei jäta püügivahendeid tahtlikult maha ega heida kõrvale ning ei heida merre mitte mingeid laevajäätmeid, mis on määratletud Euroopa Parlamendi ja nõukogu direktiivis (EL) 2019/88348.

	__________________
	__________________

	48 Euroopa Parlamendi ja nõukogu 17. aprilli 2019. aasta direktiiv (EL) 2019/883, milles käsitletakse sadama vastuvõtuseadmeid laevajäätmete üleandmiseks ja muudetakse direktiivi 2010/65/EL ning millega tunnistatakse kehtetuks direktiiv 2000/59/EÜ (ELT L 151, 7.6.2019, lk 116).
	48 Euroopa Parlamendi ja nõukogu 17. aprilli 2019. aasta direktiiv (EL) 2019/883, milles käsitletakse sadama vastuvõtuseadmeid laevajäätmete üleandmiseks ja muudetakse direktiivi 2010/65/EL ning millega tunnistatakse kehtetuks direktiiv 2000/59/EÜ (ELT L 151, 7.6.2019, lk 116).


Or. <Original>{EN}en</Original>
</Amend>
<Amend>Muudatusettepanek		<NumAm>4</NumAm>
<DocAmend>Ettepanek võtta vastu määrus</DocAmend>
<Article>Artikkel 52 – lõige 1</Article>
	

	Komisjoni ettepanek
	Muudatusettepanek

	1.	Sadamaliikmesriigid tagavad kaamera- ja sensortehnoloogia abil teostatava järelevalve lossimis- ja töötlemisrajatistes, kus kaalutakse üle 3 000 tonni artiklis 48 osutatud liike aastas.
	1.	Sadamaliikmesriigid tagavad kaamera- ja sensortehnoloogia abil teostatava järelevalve lossimis- ja töötlemisrajatistes, kus kaalutakse üle 3000 tonni artiklis 48 osutatud liike aastas. Neid meetmeid kohaldatakse lossimisel, kui nende liikide saak on üle 10 tonni.


Or. <Original>{EN}en</Original>
</Amend>
<Amend>Muudatusettepanek		<NumAm>5</NumAm>
<DocAmend>Ettepanek võtta vastu määrus</DocAmend>
<Article>Artikkel 54 – lõige 1 – sissejuhatav osa</Article>
	

	Komisjoni ettepanek
	Muudatusettepanek

	1.	Komisjonil on õigus võtta kooskõlas artikliga 55 vastu delegeeritud õigusakte seoses NEAFC poolt vastu võetud meetmetega, milles käsitletakse järgmisi teemasid:
	(Ei puuduta eestikeelset versiooni.)	 


Or. <Original>{EN}en</Original>
</Amend></RepeatBlock-Amend>

Raportöör väljendab heameelt määruse ettepaneku üle, millega koondatakse ja rakendatakse liidu õiguses Kirde-Atlandi Kalanduskomisjoni (NEAFC) vastu võetud kaitse-, majandamis- ja kontrollimeetmed. Et tagada mere bioloogiliste ressursside kestlik kasutamine koos võrdsete võimalustega NEAFCi konventsiooni alal, tuleks soovitused ELi õigusesse üle võtta võimalikult täpselt.
NEAFC-l on oluline roll mereressursside reguleerimisel ja säilitamisel, püügitegevuse jälgimisel ja selle piirkonna nõrkade ökosüsteemide kaitsmisel. NEAFC soovituste liidu õigusesse ülevõtmisega saavad ELi laevad tagada, et nende püügitavad on kooskõlas rahvusvaheliste lepingute ja kohustustega, edendades vastutustundlikku ja keskkonnahoidlikku kalavarude majandamist. Ülevõtmine hõlbustab koostööd ELi liikmesriikide ja rahvusvaheliste partnerite vahel, tugevdades meie ühist otsustavust võidelda ülepüügi vastu, kaitsta ohualteid liike ja ökosüsteeme ning säilitada Kirde-Atlandi kalanduse pikaajaline elujõulisus.
Raportöör soovib rõhutada ka ühise kalanduspoliitika eesmärkide tähtsust, eelkõige poliitika keskkonnaalaseid kohustusi, mis on seotud ELi laevade tegutsemisega väljaspool ELi asuvates vetes, ning vastavate piirkondlike kalandusorganisatsioonide (RMFO) eeskirjade järgimine. Kui ühise kalanduspoliitika eeskirju rakendatakse nõuetekohaselt, pakuvad need ambitsioonikaid ja jätkusuutlikke võimalusi kalavarude majandamiseks.
2022. aastal oli liidul 301 kalalaeva, millel oli lubatud tegutseda NEAFCi reguleeritavas piirkonnas, st väljaspool konventsiooniosaliste kalandusjurisdiktsiooni alla kuuluvaid alasid. Tegelik liidu püügitegevus on olnud siiski üsna piiratud: Leedu, Läti ja Eesti puhul on praegu kõige suurem püügitegevus Barentsi mere rahvusvahelistes vetes. Mõned Portugalist, Hispaaniast, Prantsusmaalt ja Madalmaadest pärit liidu laevad tegutsevad vähemal määral ka muudes piirkondades. Seega on valdav osa püügitegevusest koondunud liidu vetesse.
Raportöör märgib, et kavandatava määruse III jaotisega rakendatakse 2022. aasta novembris Norra, ELi, Fääri saarte, Gröönimaa, Islandi ja Ühendkuningriigi vahel Atlandi ookeani kirdeosa pelaagiliste kalavarude kontrollimeetmete kohta peetud kalandusalaste konsultatsioonide järeldusi. Kuuest NEAFC konventsiooniosalisest viis on nõustunud toetama lossimise jälgimist kaamera- ja sensortehnoloogia abil piiratud arvul lossimis- ja töötlemisrajatistes, kus kaalutakse üle 3000 tonni teatavaid liike aastas. Seepärast on asjakohane lisada need sätted ka käesolevasse määrusesse, et vältida viivitusi ja tagada, et sadamaliikmesriikidel oleks piisavalt aega, et valmistuda juba kokkulepitud meetmete rakendamiseks enne nende kohaldamise kuupäeva, st 1. jaanuari 2026. Lisaks sellele ei edenda see mitte ainult võrdseid võimalusi, vaid annab tunnistust ka ELi pühendumusest täita oma rahvusvahelisi kohustusi meie partnerite ees kogu maailmas.

